Diari Oficial de la Generalitat Valenciana


Sumari del DOGV 9719, del 07-11-2023 (2023/11747)

DECRET 196/2023, de 3 de novembre, del Consell, pel qual s'aproven les bases reguladores i convocatòria per a la concessió d'ajudes directes dirigides a les empreses i persones titulars d'establiments hotelers de la Comunitat Valenciana que participen en el Programa de Turisme de l'IMSERSO 2022-2023 en el període de gener a juny de 2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9719

Data del DOGV
:   07-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11137


Data del document
:   03-11-2023

Organisme emissor
:   Conselleria d'Innovació, Indústria, Comerç i Turisme

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme

DECRET 196/2023, de 3 de novembre, del Consell, pel qual s'aproven les bases reguladores i convocatòria per a la concessió d'ajudes directes dirigides a les empreses i persones titulars d'establiments hotelers de la Comunitat Valenciana que participen en el Programa de Turisme de l'IMSERSO 2022-2023 en el període de gener a juny de 2023. [2023/11947]  
  
PREÀMBUL  
  
I  
  
La invasió d'Ucraïna per part de Rússia ha produït un important impacte econòmic en la societat europea i espanyola i, per consegüent, també a la Comunitat Valenciana. Aquest impacte s'ha reflectit, especialment, en l'increment dels costos, principalment energètics per a tots els sectors d'activitat, inclòs el turístic i una alta inflació el consegüent increment dels costos de producció i prestació de serveis. En aquest context, s'han anat acordant diverses mesures de suport directe a les empreses, tant a escala europea, nacional com de la Comunitat Valenciana.  
A escala europea, el 23 de març de 2022 la Comissió Europea va adoptar el marc temporal relatiu a les mesures d'ajuda estatal destinades a donar suport a l'economia després de l'agressió contra Ucraïna per part de Rússia. La Comissió reconeix que aquesta agressió, les sancions imposades per la UE o pels seus socis internacionals i les contramesures adoptades, per exemple, per Rússia, van generar importants incerteses econòmiques i van donar lloc a augments de preus excepcionalment importants i inesperats. Aquest marc temporal va ser modificat el 20 de juliol de 2022 a causa de la prolongació de les pertorbacions econòmiques i als efectes macroeconòmics agreujants dels augments addicionals i prolongats dels costos d'energia, a l'empitjorament de l'escassetat del subministrament de gas i a la inseguretat quant a la seua disponibilitat futura, així com als efectes directes i indirectes de les sancions addicionals adoptades per la Unió o pels seus socis internacionals. Sobre la base del citat marc temporal, la Comissió Europea va aprovar per a Espanya, mitjançant la Decisió SA.102771, de 10 de juny de 2022, el marc nacional temporal relatiu a les mesures d'ajuda per a donar suport a l'economia després de la invasió d'Ucraïna per part de Rússia, que recull, entre altres mesures, la possibilitat de concedir ajudes directes a empreses afectades per la crisi amb determinats requisits que es recullen en la citada Decisió. El Govern d'Espanya va presentar modificacions a l'esmentat marc nacional temporal que van ser aprovades per la Comissió Europea mitjançant la Decisió de compatibilitat, Decisió SA.102771 (2022/N), de 10 de juny de 2022, i les seues posteriors modificacions. El 16 de desembre de 2022 es va publicar una versió consolidada del marc nacional temporal relatiu a les mesures d'ajuda per a donar suport a l'economia després de la invasió d'Ucraïna per part de Rússia en atenció al contingut de la decisió de la comissió europea SA.102771 (2022/N) i les seues modificacions, en la qual establia el termini màxim per a l'atorgament d'ajudes fins al 31 de desembre de 2023.  
  
D'altra banda, a escala nacional es va aprovar el Reial decret llei 6/2022, de 29 de març, pel qual s'adopten mesures urgents en el marc del Pla nacional de resposta a les conseqüències econòmiques i socials de la guerra d'Ucraïna, que ha establit una sèrie de mesures, tant d'agilitació de procediments administratius relatius a projectes d'energies renovables i mesures per les quals es regulen determinats aspectes dels concursos d'accés, com unes altres de suport, tant a sectors específics de l'economia, com de caràcter general, incloent-hi mesures per a reforçar la liquiditat d'empreses i persones treballadores autònomes i altres de suport a persones treballadores i col·lectius vulnerables. Així mateix, el Reial decret llei 11/2022, de 25 de juny, pel qual s'adopten i es prorroguen determinades mesures per a respondre a les conseqüències econòmiques i socials de la guerra a Ucraïna, per a fer front a situacions de vulnerabilitat social i econòmica, i per a la recuperació econòmica i social de l'illa de La Palma, i el Reial Decret llei 14/2022, d'1 d'agost, de mesures de sostenibilitat econòmica en l'àmbit del transport, en matèria de beques i ajudes a l'estudi, així com de mesures d'estalvi, eficiència energètica i de reducció de la dependència energètica del gas natural, han vingut a corroborar la necessitat de perseverar en el suport a sectors clau per a l'economia espanyola, tant per la seua aportació al PIB nacional com per la seua contribució a l'ocupació.  
  
En l'àmbit de la Comunitat Valenciana, el 22 d'abril de 2022 el Consell va aprovar el Decret llei 1/2022, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, i es van establir diferents mesures que recull el Pla reactiva.  
Així mateix, cal tindre en compte l'important pes en l'economia valenciana del sector turístic que, segons dades prèvies a la pandèmia provocada per la COVID-19, representava un 15,5 % sobre el total del PIB a la Comunitat Valenciana, així com un 15,9 % del total de l'ocupació en el nostre territori, segons les dades de què disposa l'Estudi d'Impacte Econòmic del Turisme IMPACTUR.  
En aquest sector socioeconòmic, té un paper important el Programa de Turisme de l'IMSERSO, que permet, d'una part, mantindre l'ocupació i l'activitat econòmica en determinades zones turístiques en mantindre oberts hotels a l'hivern, amb els positius efectes que això comporta per a altres sectors d'activitat econòmica, i, d'una altra, suposa un impacte social sobre les persones majors, en potenciar un envelliment actiu i saludable en un segment de la població cada vegada més nombrós. La Comunitat Valenciana representa el 20 % de les places oferides per aquest programa a escala nacional, i només Benidorm representa el 18 % de totes les places del programa a tota Espanya.  
Ara bé, el Programa de turisme de l'IMSERSO estableix un preu a percebre pels establiments hotelers únicament sobre la base de l'indicador de pernoctació i, per tant, no determinat per les empreses del sector turístic sobre la base d'una situació econòmica normal, la qual cosa comporta que el gradual increment de costos al qual està subjecta l'activitat turística vaja en detriment de les ja escasses persones beneficiàries del Programa. A això cal afegir que les pròrrogues del programa tampoc han inclòs, fins a la data, la necessària actualització de preus per a garantir la seua subsistència a curt i mitjà termini.  
  
Per tant, la desestacionalitat turística que afavoreix el programa es constitueix en element fonamental en l'impuls d'aquest decret d'ajudes, ja que té un efecte innegable sobre el desenvolupament i estabilitat econòmica dels establiments d'allotjament turístic i del sector turístic en general. Atés que participa i es beneficia del programa un nombre superior a 50 hotels en més de deu destinacions turístiques tant de Castelló, València com Alacant (Benidorm, Alfàs del Pi, Calp, Dénia, Xàbia, Guardamar del Segura, Torrevieja, Gandia, Benicàssim, Orpesa, Peníscola i Vinaròs), es genera l'ocupació de més de mig milió d'habitacions en total, en plena temporada baixa.  
En conseqüència, per l'important impacte tant des del punt de vista econòmic i de l'ocupació, com des del punt de vista social per a afavorir el desenvolupament d'aquest programa, que permet a les persones majors accedir a les estades oferides i, amb això, millorar la seua qualitat de vida, la seua salut i la prevenció de la dependència, des de la Generalitat s'estima necessari fer costat a les empreses que participen en el Programa de Turisme de l'IMSERSO, en la mesura en què els seus costos s'hagen vist afectats per la crisi derivada de la invasió d'Ucraïna per part de Rússia, a fi d'evitar el tancament dels hotels i l'abandó del programa.  
Aquestes zones turístiques disposen d'un important grau de desestacionalització per la seua climatologia, sumada a l'existència d'hotels i serveis turístics de qualitat i competitius, així com activitats i serveis complementaris. Aquestes circumstàncies han fet que aquestes zones siguen les més demandades per les persones usuàries del Programa de Turisme de l'IMSERSO i tenen una demanda permanent de mercats nacionals i internacionals durant tot l'any.  
Per això van ser també les més afectades per les restriccions a la mobilitat nacional i internacional per la COVID-19, de manera especial Benidorm, i pels efectes del conflicte entre Ucraïna i Rússia.  
D'altra banda, cal prendre en consideració que la rendibilitat disminueix sensiblement en els mesos de l'any de temporada baixa -amb un delicat equilibri d'ingressos i despeses de prestació del servei- que és molt sensible al fet que es mantinga aquesta combinació de demanda pel programa de l'IMSERSO i especialment la demanda internacional, i, dins d'aquesta, del mercat britànic.  
Les empreses titulars dels allotjaments turístics es troben davant dificultats per a assumir un preu per pernoctació del programa de turisme de l'IMSERSO després dels efectes produïts per la COVID19 i l'elevació de costos fruit del conflicte rus-ucraïnés, ja que aquestes circumstàncies han suposat un augment de costos inassumible, que impedeix garantir la sostenibilitat econòmica de les empreses, la qual cosa pot comportar que els allotjaments hotelers renuncien a participar en el programa.  
Si a això s'afig les conseqüències d'inestabilitat econòmica i inflació en els principals mercats emissors internacionals i nacional, a més de l'autonòmic, tot això pot comportar el tancament d'hotels que, abans d'aquesta crisi i les seues conseqüències, romanien oberts i mantenien els nivells d'ocupació.  
En la majoria de les destinacions, aquestes programes permeten mantindre l'activitat en temporada baixa i durant tota la setmana, amb un clar efecte directe en l'ocupació en els allotjaments hotelers, però també indirectament en altres serveis turístics i no turístics d'aquestes municipis.  
  
  
II  
  
La Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana, marca, com a objectiu destacat de la política turística, el de fomentar la sostenibilitat social i ambiental i el desenvolupament local mitjançant la desestacionalització, incidint en el seu article 4, entre altres aspectes, que la política turística del Consell s'orientarà a millorar, diversificar i potenciar l'oferta turística de la Comunitat Valenciana; a incrementar la seua qualitat, la seua rendibilitat socioeconòmica i la seua competitivitat; a procurar el benestar de les persones residents i de les persones usuàries de serveis turístics, així com a fomentar la sostenibilitat social i ambiental i el desenvolupament local mitjançant la diversificació i la desestacionalització.  
Amb base en això, l'article 36, apartat 4, de la citada llei estableix que l'acció d'impuls del turisme perseguirà, entre altres, l'objectiu de diversificar, segmentar i desestacionalitzar l'oferta turística.  
En aquesta mataquesta línia, el Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística, estableix, en el seu article 21, apartat 1, que, entre les funcions atribuïdes a Turisme Comunitat Valenciana, està la d'elaborar programes d'actuació, en col·laboració amb els agents socials, a favor de l'economia turística i el creixement de l'ocupació en el sector turístic.  
Així mateix, les raons d'interés públic que justifiquen l'atorgament directe de les subvencions radiquen en la importància d'atendre les necessitats del sector turístic en zones desestacionalitzades i combatre amb això els negatius efectes socials, econòmics i productius que té la guerra d'Ucraïna i, concretament, l'increment de preus de subministraments que reverteixen en els costos dels serveis com els prestats en el Programa de Turisme de l'IMSERSO, així com la inflació i la contracció de la demanda que pot suposar en mercats emissors com els de la Unió Europea, el Regne Unit o Espanya.  
  
  
III  
  
En l'exercici 2022 es va desenvolupar aquest programa d'ajudes i va tindre resultats molt positius, atés que va beneficiar un total de 51 hotels, la qual cosa redunda en la possibilitat de mantindre obert els establiments durant tot l'any, amb l'efecte que això va suposar per al manteniment de l'ocupació i la generació d'activitat econòmica en els períodes de temporada baixa, especialment en les destinacions turístiques del litoral.  
Aquest exercici s'estima que participen i es beneficien del programa un nombre superior a 50 hotels en més de deu destinacions turístiques tant de Castelló, València com Alacant (Benidorm, Alfàs del Pi, Calp, Dénia, Xàbia, Guardamar del Segura, Torrevieja, Gandia, Benicàssim, Orpesa, Peníscola i Vinaròs), generant l'ocupació de més de mig milió d'habitacions en total, en plena temporada baixa.  
  
IV  
  
En el present context, concorren circumstàncies singulars i raons d'interés públic, social, econòmic i humanitari que condueixen a la convocatòria d'aquestes ajudes i justifiquen el seu atorgament en règim de concessió directa, d'acord amb el que estableix l'article 22, apartat 2, lletra c) de la Llei 38/2003, de 17 de novembre, general de subvencions (d'ara en avant LGS). D'altra banda, l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix el contingut mínim de les bases reguladores de les subvencions esmentades, i també alguns dels tràmits que han de seguir-se en el procediment d'elaboració.  
  
S'han emés tots els informes preceptius per a la seua tramitació, destacant els informes de l'Advocacia General de la Generalitat, de la Direcció General de Pressupostos, de la Direcció General de Tecnologies de la Informació, de la Direcció General de Fons Europeus i de la Intervenció General.  
Per tot el que s'ha exposat, en virtut del que disposen els articles 168.1.C de la Llei 1/2015, de 6 d'abril, de la Generalitat, i 28.c de la Llei 5/1983, de 30 de desembre, de la Generalitat, del Consell; la consellera d'Innovació, Indústria, Comerç i Turisme i amb la deliberació prèvia del Consell, en la reunió del 3 de novembre de 2023,  
  
  
DECRETE  
  
Article 1. Objecte  
1. L'objecte del present decret és aprovar les bases reguladores i la concessió d'ajudes directes a les empreses i persones titulars d'establiments hotelers de la Comunitat Valenciana inscrits en el Registre de Turisme de la Comunitat Valenciana, que han participat en el Programa de Turisme de l'IMSERSO 2022-2023, destinades a compensar l'increment dels costos derivats de la invasió d'Ucraïna per Rússia suportats per aquestes persones i entitats destinatàries.  
2. aquestes ajudes es concediran atenent el nombre d'habitacions que han estat a la disposició del programa esmentat en el punt anterior, i hagen sigut efectivament ocupades. Les habitacions s'hauran d'haver adscrit al Programa de Turisme de l'IMSERSO almenys durant un període mínim de noranta dies l'any 2023, en el període de gener a juny i que correspon a la temporada 2022-2023.  
3. Les ajudes directes rebudes per les persones o entitats beneficiàries tindran caràcter finalista, i hauran de contribuir a pal·liar l'increment de costos derivats de la invasió d'Ucraïna per part de Rússia que s'hagen produït en les seues instal·lacions destinades al Programa de Turisme de l'IMSERSO durant l'any 2023 (des de l'1 de gener fins al 30 de juny, període immers en l'aplicació del marc nacional temporal), sense que aquestes increments de costos hagen pogut ser repercutits en el preu a cobrar a les persones usuàries del programa. Les persones o entitats sol·licitants de les ajudes s'hauran d'haver vist afectades econòmicament per les conseqüències derivades de la invasió d'Ucraïna, per les sancions imposades per la comunitat internacional contra Rússia o per les contramesures adoptades per aquesta i, a aquest efecte, hauran d'aportar una declaració responsable.  
  
Article 2. Règim jurídic  
1. Les ajudes regulades en aquest decret adopten la forma de subvencions i es concedeixen de manera directa, en aplicació del que estableixen els articles 22.2.c de la Llei 38/2003, de 17 de novembre, general de subvencions, i l'article 168.1.C) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, per concórrer raons d'interés públic, econòmic i social, en virtut dels efectes provocats per l'increment dels costos derivats de la invasió russa a Ucraïna. Així mateix, el caràcter singular d'aquestes subvencions deriva de la naturalesa excepcional, única i de duració perdurable dels esdeveniments que les motiven.  
2. aquestes ajudes es regiran, a més de pel que es disposa en el present decret, pel que s'estableix en el títol X de la Llei 1/2015, de la Generalitat, d'hisenda pública, del sector públic instrumental i de subvencions, pels preceptes declarats bàsics de la Llei 38/2003, general de subvencions, i per les seues disposicions de desenvolupament.  
3. En relació amb el compliment de la normativa d'ajudes d'Estat, aquestes ajudes es concedeixen a l'empara del que s'estableix en el marc nacional temporal relatiu a les mesures d'ajuda per a fer costat a l'economia després de la invasió d'Ucraïna per part de Rússia, en atenció al contingut de la Decisió de la Comissió Europea Decisió SA.102771 (2022/N), de 10 de juny de 2022, i les seues posteriors modificacions. 2.7.1 «quantitats limitades d'ajudes», per la qual cosa són compatibles amb el mercat interior, d'acord amb el que s'estableix en l'article 107.3.b) del Tractat de Funcionament de la Unió Europea.  
  
Article 3. Raons d'interés públic que concorren en la seua concessió  
1. Les subvencions regulades en aquest decret tenen caràcter singular, a conseqüència del caràcter excepcional i únic de la situació d'emergència originada per l'augment dels preus a causa de la crisi derivada de la invasió d'Ucraïna per part de Rússia i de la inajornable necessitat de contribuir a pal·liar els costos en què han incorregut els establiments hotelers per al desenvolupament del Programa de Turisme de l'IMSERSO per a la temporada 2022-2023, sense que hagen pogut o puguen repercutir aquestes en el preu a la persona usuària, i sense que això puga suposar una falta de capacitat de l'empresa titular de l'establiment d'assumir els costos addicionals, suposant l'abandó del programa o el tancament en temporada baixa, amb les conseqüències que això comportaria en l'ús de zones ja desestacionalitzades abans de la crisi de la COVID-19 i de la guerra d'Ucraïna.  
2. En el procediment de concessió de les ajudes regulades per aquest decret se seguirà el procediment d'urgència, de conformitat amb el que s'estableix en l'article 165.1 de la Llei 1/2015, de 6 de febrer, d'hisenda pública, del sector públic instrumental i de subvencions i es reduiran tots els terminis a la meitat, excepte el de presentació de sol·licituds i els d'interposició de recursos.  
  
Article 4. Persones beneficiàries  
1. Seran beneficiàries les empreses, persones físiques o jurídiques titulars d'establiments hotelers inscrits en el Registre de Turisme de la Comunitat Valenciana quan hagen posat les seues instal·lacions a la disposició del Programa de Turisme de l'IMSERSO per a la temporada 2022-2023, i es vegen perjudicades per l'increment dels costos a conseqüència de la invasió d'Ucraïna, per les sancions imposades per la comunitat internacional contra Rússia o per les contramesures adoptades per aquesta.  
2. Hauran d'haver-se utilitzat les habitacions per al desenvolupament del programa durant un període mínim de noranta dies des de l'1 de gener fins al 30 de juny de 2023; l'establiment ha d'haver mantingut l'adscripció al Programa de Turisme de l'IMSERSO en la temporada 2022-2023 i, finalment, les habitacions han d'haver sigut efectivament ocupades.  
3. L'acreditació es realitzarà mitjançant l'aportació del contracte de cessió d'habitacions i condicions d'ús de les instal·lacions hoteleres per al Programa de Turisme de l'IMSERSO per a persones majors i manteniment de l'ocupació en zones turístiques corresponent a la temporada 2022-2023, en els termes fixats en el citat programa.  
  
4. No podran accedir a la condició de beneficiàries de les subvencions regulades en aquest decret, les persones físiques o jurídiques en les quals concórrega alguna de les circumstàncies previstes en els apartats 2 i 3 de l'article 13 de la Llei 38/2003, de 17 de novembre.  
  
Article 5. Import de l'ajuda  
1. La quantia de l'ajuda ascendirà a un import de 5'63 euros (cinc euros i saquestanta-tres cèntims d'euro) per dia i habitació efectivament ocupada, de les posades a disposició per l'establiment hoteler, en el Programa de Turisme de l'IMSERSO, en 2023, des de l'1 de gener al 30 de juny.  
2. En cap cas, la quantia per persona o entitat beneficiària podrà superar la quantitat de 2.000.000 euros, ni de manera individual en una ajuda, ni sumant les ajudes que poguera percebre com a titular de diversos establiments. Si durant la vigència del marc nacional temporal s'ampliara aquesta quantia màxima per persona o empresa, s'ajustarà eixe màxim al nou establit pel marc nacional temporal.  
3. Les sol·licituds d'ajuda es tramitaran per estricte ordre d'entrada, amb la comprovació prèvia del compliment dels requisits establits en el present decret.  
  
Article 6. Finançament  
Les ajudes previstes en aquest decret es tramitaran de conformitat amb el que es preveu en l'article 168.1.C de la Llei 1/2015 i seran ateses a càrrec de les disponibilitats pressupostàries existents, fins a l'import global màxim de 3.000.000 milions d'euros, per l'Entitat 22 Turisme Comunitat Valenciana.  
  
Article 7. Termini, forma de presentació i nombre de sol·licituds  
1. El termini per a la presentació de sol·licituds serà de 10 dies hàbils, i aquest s'iniciarà al cap de deu dies hàbils des de l'endemà de la publicació d'aquest decret en el Diari Oficial de la Generalitat Valenciana.  
2. La presentació de la sol·licitud i la documentació que s'ha d'aportar per a l'obtenció de les ajudes es realitzarà obligatòriament de manera electrònica. L'accés a la tramitació electrònica haurà de realitzar-se bé des de la Seu Electrònica de la Generalitat https://sede.gva.es o bé directament a l'enllaç que apareix en el tràmit de la Guia Prop corresponent a les «Ajudes directes de suport als establiments hotelers que participen en el Programa de Turisme de l'IMSERSO en 2023, dins de la temporada 2022-2023»:  
https://www.gva.es/es/proc22878  
3. Qualsevol sol·licitud presentada seguint un procediment diferent de descrit en aquest article serà inadmesa.  
4. Les incidències de tramitació electrònica relacionades amb qüestions tecnicoinformàtiques s'atendran mitjançant el correu:   
generalitat\_en\_zsn@jpe.ko   
5. Les instruccions per a emplenar electrònicament la sol·licitud d'ajudes estaran en el següent enllaç:  
https://www.turisme.gva.es/es/faqAyudas  
6. Per a realitzar el tràmit s'haurà de disposar de signatura electrònica avançada, amb un certificat admés per la seu electrònica de la Generalitat.  
https://sede.gva.es/es/inici  
7. Només podrà presentar-se una sol·licitud per establiment.  
8. En el cas que hi haguera diversos establiments hotelers de la mataquesta titularitat inscrits en el Programa de Turisme de l'IMSERSO, la persona sol·licitant haurà de presentar una sol·licitud per cada establiment.  
  
Article 8. Documentació que cal adjuntar a la sol·licitud  
1. Els formularis a presentar en el tràmit de sol·licitud d'ajudes estaran disponibles en https://formulariosturisme.gva.es, a partir de la data d'inici del termini de presentació de sol·licituds.  
aquestes són els següents:  
1.1. Formulari de sol·licitud d'ajuda: document obligatori, emplenat i signat electrònicament des de la plataforma:  
https://formulariosturisme.gva.es  
1.2. Formulari de declaració responsable: document obligatori, emplenat i signat electrònicament des de la plataforma https://formulariosturisme.gva.es i que conté els aspectes exigibles en aplicació d'aquest decret:  
a) Declaració responsable del compliment dels requisits establits en l'article 13.2 de la Llei 38/2003, de 17 novembre, general de subvencions.  
b) Declaració responsable en la qual la persona interessada manifeste que no ha rebut, ni rebrà, sumades totes les peticions d'ajudes formulades a l'empara del marc temporal relatiu a les mesures d'ajuda per a donar suport a l'economia després de la invasió d'Ucraïna per part de Rússia, aprovada per la Decisió de la Comissió Europea SA.102771 (2022/N) i les seues posteriors modificacions, un import superior a 2.000.000 € en brut, abans d'impostos i altres retencions en la resta dels sectors econòmics. Es podrà ajustar aquesta quantia a les ampliacions que poguera establir el marc nacional temporal.  
c) Declaració responsable que la persona o entitat sol·licitant s'ha vist afectada econòmicament per les conseqüències derivades de la invasió d'Ucraïna, per les sancions imposades per la comunitat internacional contra Rússia o per les contramesures adoptades per aquesta, i que l'import a percebre no dona lloc a una compensació excessiva del perjudici patit.  
d) Declaració d'altres ajudes percebudes en relació amb el que s'estableix en el marc nacional temporal relatiu a les mesures d'ajuda per a fer costat a l'economia després de la invasió d'Ucraïna per part de Rússia, en atenció al contingut de la Decisió de la Comissió Europea SA.102771 (2022/N) i les seues posteriors modificacions, així com qualsevol altra ajuda destinada als mateixos costos subvencionables.  
e) Declaració responsable que la persona o entitat sol·licitant no està afectada per les sancions que la Unió Europea haja pogut establir arran de la invasió d'Ucraïna per Rússia.  
f) Declaració responsable sobre el nombre d'habitacions posades a la disposició del programa i efectivament ocupades que s'han destinat al Programa de Turisme de l'IMSERSO l'any 2023, en la temporada 2022-2023 des de l'1 de gener de 2023 al 30 de juny. Es detallaran els dies per cada temporada dins del període comprés entre l'1 de gener i el 30 de juny de 2023. Aquesta declaració responsable servirà per a establir la quantia de l'ajuda per a cada persona o empresa sol·licitant.  
  
1.3. Model de domiciliació bancària de Turisme Comunitat Valenciana (plantilla normalitzada), l'aportació de la qual és obligatòria i s'ha de descarregar des d'https://formulariosturisme.gva.es per a emplenar i signar electrònicament.  
2. Així mateix, la persona o entitat sol·licitant haurà d'aportar els contractes formalitzats que acrediten que ha posat habitacions a la disposició del Programa de Turisme de l'IMSERSO en la temporada 2022-2023.  
3. La utilització del certificat electrònic per a la tramitació de la sol·licitud eximix de l'obligació de presentar la documentació relativa a la representació amb la qual s'actua en la fase de sol·licitud. L'òrgan instructor podrà obtindre, a través dels registres corresponents, qualsevol informació addicional sobre la personalitat jurídica de la persona o entitat sol·licitant.  
4. La presentació de la sol·licitud implica el coneixement i l'acceptació de les bases reguladores, i comportarà l'autorització expressa a l'òrgan competent perquè puga verificar els requisits necessaris per a poder accedir a l'ajuda i determinar l'import d'aquesta. En particular, la presentació de la sol·licitud comporta l'autorització a Turisme Comunitat Valenciana per a demanar, a través de la Plataforma Autonòmica d'Intermediació (PAI) i altres sistemes habilitats a aquest efecte, excepte oposició expressa de la persona interessada, informació sobre:  
a) La identitat de la persona sol·licitant i, si és el cas, del seu representant.  
b) El compliment dels requisits exigits a les persones beneficiàries.  
  
  
Article 9. Requisit d'esmena de documentació  
De conformitat amb el que s'estableix en l'article 23.5 de la LGS, examinada la documentació aportada, si aquesta no té els requisits exigits, es requerirà electrònicament l'entitat interessada perquè esmene la falta o adjunte els documents preceptius, amb la indicació que, si així no ho fera, es considerarà que ha desistit de la seua sol·licitud, amb la resolució prèvia que haurà de ser dictada en els termes previstos en l'article 21 de la Llei 39/2015, d'1 d'octubre, del procediment administratiu comú de les administracions públiques (d'ara en avant LPACAP).  
  
Així mateix, es podrà requerir la persona o entitat sol·licitant qualssevol altres dades, documents i informes complementaris que siguen necessaris per a la resolució de l'expedient.  
  
Article 10. Competència, instrucció i resolució de les ajudes  
1. La competència per a la tramitació de les ajudes previstes en aquest decret correspondrà a Turisme Comunitat Valenciana i la concessió d'aquestes a la persona titular de la presidència de Turisme Comunitat Valenciana, amb la proposta prèvia de la Direcció de Turisme Comunitat Valenciana.  
2. La instrucció del procediment correspondrà al Servei d'Ajudes de l'Àrea de Competitivitat Turística de Turisme Comunitat Valenciana, departament que disposarà de la col·laboració de les unitats administratives de les àrees de l'entitat que així es determinen en la instrucció que dicte la persona titular de la Direcció de Turisme Comunitat Valenciana, en aplicació i execució d'aquest decret.  
3. La concessió de l'ajuda es realitzarà atenent l'ordre de formalització de la sol·licitud, fins a esgotar la dotació pressupostària disponible.  
  
A aquest efecte, no es considerarà correctament presentada una sol·licitud, ni podrà iniciar-se la tramitació d'aquesta, si no està degudament emplenada i no està acompanyada de la documentació requerida en l'article 8 d'aquest decret, i podrà la persona o entitat sol·licitant esmenar d'ofici aquesta omissió o bé fer-ho durant el tràmit d'esmena que li òbriga l'òrgan instructor, en compliment de l'així establit en els articles 21 i 68 de la LPACAP, únicament a través del tràmit electrònic d'aportació de documents a un expedient d'ajudes obert en Turisme Comunitat Valenciana, disponible en l'enllaç web:  
  
https://www.gva.es/es/proc20174  
4. Les sol·licituds d'ajuda es tramitaran amb comprovació prèvia del compliment dels requisits establits en el present decret, després de la qual cosa l'òrgan instructor emetrà un informe en el qual farà constar si es compleixen els requisits necessaris per a la concessió de les ajudes. A la vista d'aquest informe, la persona titular de la Direcció de Turisme Comunitat Valenciana elevarà proposta de concessió a la persona titular de la presidència de Turisme Comunitat Valenciana.  
5. Es podran dictar resolucions que afecten part de les persones o entitats sol·licitants, a mesura que aquestes completen la totalitat de la documentació exigida.  
6. El termini màxim per a resoldre i notificar la concessió de l'ajuda finalitzarà el 30 de desembre de 2023. El venciment d'aquest termini sense haver-se publicat la resolució legitima les persones interessades per a entendre desestimada per silenci administratiu la sol·licitud de concessió de la subvenció.  
7. La resolució, amb efectes de notificació, es publicarà en el Diari Oficial de la Generalitat Valenciana i posarà fi a la via administrativa. En contra d'aquesta podrà interposar-se potestativament un recurs de reposició, en el termini d'un mes a comptar des de l'endemà de la seua publicació, d'acord amb els articles 123 i 124 de la LPACAP, o un recurs contenciós administratiu, en el termini de dos mesos a comptar des de l'endemà de la seua publicació, davant el corresponent jutjat contenciós administratiu, de conformitat amb els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
8. A l'efecte de publicitat, la resolució de concessió o de denegació es publicarà en la pàgina web institucional de Turisme Comunitat Valenciana, en l'apartat corresponent a ajudes. Així mateix, les ajudes concedides es publicaran en la Base de Dades Nacional de Subvencions (BDNS) en compliment del que s'estableix en la LGS, amb expressió de la convocatòria, del programa i del crèdit pressupostari al qual s'imputen, de la persona beneficiària, de la quantitat concedida i de l'objectiu o finalitat de l'ajuda. A més, en compliment del que es disposa en la Llei 1/2022, de 13 d'abril, de transparència i bon govern de la Comunitat Valenciana, Turisme Comunitat Valenciana li donarà la difusió i la publicitat adequada a través de la publicació en la seua pàgina web.  
  
Article 11. Forma de pagament  
El pagament de les ajudes es realitzarà mitjançant transferència al compte bancari indicat per la persona beneficiària. L'import de l'ajuda es lliurarà en un únic pagament i amb la comprovació prèvia del compliment dels requisits establits per a ser beneficiari de les ajudes  
  
Article 12. Justificació  
Serà necessari acreditar que s'han ocupat efectivament les habitacions declarades per a la seua utilització dins del Programa de Turisme de l'IMSERSO, en la temporada 2022-2023, durant l'exercici 2023, des de l'1 de gener fins al 30 de juny de 2023, mitjançant l'aportació d'un informe realitzat per una persona auditora externa, que es durà a terme a la finalització del programa i en tot cas abans del 15 de gener de 2024.  
  
Aquest informe s'aportarà per via telemàtica en el tràmit específic disponible en l'enllaç: https://www.gva.es/es/proc20432  
  
Article 13. Obligacions de les persones físiques o jurídiques beneficiàries  
A més del que es disposa en l'article anterior i en l'article 14 de la Llei general de subvencions, excepte el que s'estableix en el seu apartat 1 e), són obligacions de les persones físiques o jurídiques beneficiàries:  
a) Facilitar totes les dades i la informació, en qüestions relacionades amb les subvencions concedides, que li siguen requerides per l'òrgan gestor d'aquest procediment.  
b) Comunicar a Turisme Comunitat Valenciana, si escau, la sol·licitud o obtenció d'altres subvencions o ajudes per a la mataquesta finalitat o a l'empara del marc temporal relatiu a les mesures d'ajuda per a donar suport a l'economia després de la invasió d'Ucraïna per part de Rússia, aprovada per la Decisió SA.102771 (2022/N) i les seues posteriors modificacions de la Comissió Europea, així com qualsevol incidència o variació que es produïsca en relació amb la subvenció concedida.  
c) Complir les obligacions de transparència establides en la legislació aplicable, de conformitat amb el que es disposa en Llei 1/2022, de 13 d'abril, de la Generalitat, de transparència i bon govern de la Comunitat Valenciana, en cas d'haver percebut durant un any ajudes o subvencions públiques en una quantia superior a cinquanta mil euros, o quan les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
d) Conservar tota la documentació relacionada amb aquestes ajudes, en el termini de 10 anys a comptar des de la concessió de l'ajuda.  
e) Sotmetre's a les actuacions de control financer previstes en els articles 113 i següents de la Llei 1/2015 i en els articles 45 i següents de la Llei 38/2003, així com les que puguen dur a terme la Generalitat i altres òrgans de control.  
f) Sotmetre's a la normativa sobre supervisió, seguiment i control de subvencions, així com a facilitar tota la informació requerida per l'òrgan gestor de la subvenció.  
g) Mantindre l'establiment adherit al Programa de Turisme de l'IMSERSO durant tota la temporada 2022-2023.  
  
Article 14. Control i reintegrament de l'ajuda  
El falsejament o l'ocultació de dades i documents que afecten substancialment la concessió i lliurament de fons públics donarà lloc a l'exigència de responsabilitats tant en l'ordre administratiu com en el jurisdiccional competent, així com al dimanant dels articles 173 a 177 de la Llei 1/2015. De conformitat amb l'article 72.2 de la Llei 1/2022, de 13 d'abril, de transparència i bon govern de la Comunitat Valenciana, també procedirà el reintegrament total o parcial de la subvenció concedida segons el règim sancionador previst en aquesta mataquesta llei.  
  
Procedirà el reintegrament de la quantitat percebuda i l'exigència de l'interés de demora, en els supòsits establits en l'article 37 de la LGS, i correspondrà el càlcul d'aquest interés des del moment del pagament de l'ajuda fins a la data en què el deutor efectue el reintegrament.  
En aquells casos en què s'acredite una efectiva ocupació d'un nombre menor d'habitacions al previst en la sol·licitud d'ajuda, o l'establiment no continue adherit al Programa de Turisme de l'IMSERSO en la temporada 2022-2023, s'iniciarà el corresponent procediment de reintegrament dels imports abonats per les habitacions no destinades al Programa o el 100 % de l'ajuda si no ha participat en la temporada 2022-2023 del Programa de Turisme de l'IMSERSO.  
  
  
Article 15. Tractament de dades de caràcter personal  
1. La presentació de la sol·licitud implica el coneixement i l'acceptació de les bases reguladores que comporta el tractament de dades de caràcter personal en el marc del que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
2. La informació relativa al tractament de les dades de caràcter personal es troba disponible en l'apartat de Protecció de dades de la pàgina web institucional de Turisme Comunitat Valenciana, en la següent adreça electrònica:  
http://www.turisme.gva.es/es/rgpd  
http://www.turisme.gva.es/va/rgpd  
En concret, la informació bàsica del registre d'activitat del tractament és la següent:  
- Nom del tractament: Subvencions o ajudes econòmiques.  
- Identitat del responsable del tractament: Turisme Comunitat Valenciana.  
- Finalitat del tractament: Gestió de les subvencions dirigides a persones i entitats, públiques o privades. Tramitació i resolució d'al·legacions i possibles recursos que es puguen derivar de l'expedient administratiu.  
- Exercici de dret: Les persones interessades podran exercir els drets d'accés, rectificació, cancel·lació, oposició, supressió, portabilitat i limitació del tractament davant Turisme Comunitat Valenciana, bé dirigint-se per escrit a l'adreça de correu rgpd\_mvjrqjx@vimtvmjwi.zg o bé de manera presencial o telemàtica accedint a l'enllaç següent:  
  
http://www.gva.es/es/proc19970  
  
Article 16. Verificació telemàtica de dades  
L'òrgan gestor de les ajudes demanarà de qualsevol altra administració o entitat pública la informació estrictament necessària per a l'atorgament de les ajudes. Les dades obtingudes només podran ser utilitzades per a la concessió i control d'aquestes ajudes i totes les persones que intervinguen en el procediment estaran subjectes al deure de confidencialitat al qual es refereix l'article 5.1.f del Reglament (UE) 2016/679.  
D'acord amb el que s'estableix en la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals, i en l'article 4 de la Llei 40/2015, d'1 d'octubre, de règim jurídic del sector públic, l'òrgan gestor podrà verificar aquelles dades manifestades per les persones interessades amb la finalitat de comprovar l'exactitud d'aquestes.  
La potestat de verificació inclou verificar la identitat de les persones sol·licitants o, si és el cas, del seu representant legal i consultar, en la Base de Dades Nacional de Subvencions (BDNS), les subvencions i ajudes que li han sigut concedides i que la persona sol·licitant no està inhabilitada per a percebre subvencions.  
  
Article 17. Compatibilitat de les ajudes  
Aquestes ajudes seran compatibles amb qualssevol altres subvencions, ajudes, ingressos o recursos per a la mataquesta finalitat, procedents de qualssevol administracions o ens públics o privats, locals, autonòmics, estatals, de la Unió Europea o d'organismes internacionals, d'acord amb el que s'estableix en la disposició addicional única del present decret, tot això sense menyscapte que, en el cas que reba altres ajudes a l'empara del marc temporal relatiu a les mesures d'ajuda per a donar suport a l'economia després de la invasió d'Ucraïna per part de Rússia, aprovada per la SA.102771 (2022/N) i les seues posteriors modificacions de la Comissió Europea, no podrà superar els màxims establits en aquest marc temporal i les seues pròrrogues o modificacions.  
  
Article 18. Incidències  
Es faculta la persona titular de la Direcció de Turisme Comunitat Valenciana per a resoldre les incidències de qualsevol naturalesa que es produïsquen després de la concessió de les ajudes regulades mitjançant aquest decret.  
  
  
DISPOSICIÓ ADDICIONAL  
  
Única. Normativa de la Unió Europea en matèria d'ajudes d'Estat  
1. Les presents ajudes es concediran en l'àmbit del marc nacional temporal relatiu a les mesures d'ajuda per a donar suport a l'economia després de la invasió d'Ucraïna per part de Rússia, aprovat per la SA.102771 (2022/N) i les seues posteriors modificacions de la Comissió Europea, i són compatibles amb el mercat interior, d'acord amb el que s'estableix en l'article 107, apartat 3, lletra b), del Tractat de Funcionament de la Unió Europea, i s'hauran de concedir, amb caràcter general, abans del dia 31 de desembre de 2023.  
2. Les ajudes atorgades amb base en aquest marc nacional temporal no podran concedir-se ni beneficiar de cap manera empreses afectades per sancions que la Unió Europea haja pogut establir arran de la invasió d'Ucraïna per part de Rússia. Aquesta limitació s'estén a empreses controlades per persones, entitats i òrgans afectats per sancions que la Unió Europea haja pogut establir arran de la invasió d'Ucraïna per part de Rússia i a empreses que estiguen actives en sectors afectats per sancions que la Unió Europea haja pogut establir arran de la invasió d'Ucraïna per part de Rússia, en la mesura en què l'ajuda menyscabe els objectius de les sancions corresponents.  
  
3. En aplicació de l'apartat 2.1 de la Comunicació de la Comissió Europea sobre el marc temporal, en cap cas es podrà concedir per un import superior a 2.000.000 € en brut, abans d'impostos i altres retencions en la resta de sectors econòmics.  
Per al càlcul dels imports màxims d'ajuda establits en aquest punt 3 no es tindran en compte les ajudes que en aplicació d'aquest marc nacional temporal hagen sigut reemborsades per les empreses o persones treballadores autònomes.  
Quan una empresa o una persona treballadora autònoma opera en diversos sectors als quals s'apliquen diferents imports màxims, es garantirà, mitjançant mesures adequades com ara la separació de la comptabilitat, que a cadascuna de les activitats s'aplique el límit màxim corresponent i que no se supere en total l'import més elevat possible.  
  
Les ajudes atorgades amb base en aquest marc nacional temporal no estan condicionades a la relocalització d'activitats i/o produccions al territori de l'autoritat competent que atorga l'ajuda.  
4. S'aplicaran les següents regles d'acumulació:  
4.1. Amb caràcter general, totes les ajudes previstes en el marc nacional temporal poden acumular-se entre si, sempre que es respecten els imports màxims i els llindars d'intensitat màxima establits per a cada tipus d'ajuda en aquest marc nacional temporal i en el Marc Temporal Europeu Ucraïna.  
4.2. Les ajudes recollides en el punt 2.7.2 del Marc Temporal Europeu Ucraïna de suport a la liquiditat en forma de garanties (punt 4 del marc nacional temporal) no podran acumular-se amb altres ajudes que s'atorguen en aplicació del punt 2.7.3 del Marc Temporal Europeu Ucraïna de suport a la liquiditat en forma de préstecs bonificats (punt 5 del marc nacional temporal) i viceversa, en cas que les ajudes es concedisquen per a idèntic principal de préstec subjacent. En conseqüència, un mateix principal de préstec no pot beneficiar-se al mateix temps de garanties a l'empara del punt 4 del citat marc nacional temporal i de bonificacions de tipus d'interés a l'empara del punt 5 del citat marc nacional temporal.  
4.3. Les ajudes recollides en el punt 2.7.2 del Marc Temporal Europeu Ucraïna (punt 4 del marc nacional temporal) atorgades per a un préstec concret podran acumular-se amb altres ajudes del 2.7.2 atorgades per a un préstec diferent sempre que l'import global dels préstecs no supere els límits màxims establits en l'apartat 5.4 del marc nacional temporal i les seues posteriors modificacions.  
4.4. Les ajudes recollides en el punt 2.7.3 del Marc Temporal Europeu Ucraïna (punt 5 del marc nacional temporal) atorgades per a un préstec concret podran acumular-se amb altres ajudes del punt 2.7.3 atorgades per a un préstec diferent sempre que l'import global dels préstecs no supere els límits màxims establits en l'apartat 5.4 del marc nacional temporal i les seues posteriors modificacions.  
4.5. Les ajudes atorgades a l'empara d'aquest marc nacional temporal poden acumular-se amb ajudes concedides en el marc temporal relatiu a la COVID-19, sempre que es respecten les seues respectives normes d'acumulació. Com a excepció a la regla d'acumulació prevista en aquest paràgraf, les ajudes recollides en els punts 2.7.2 i 2.7.3 del Marc Temporal Europeu Ucraïna (punts 4 i 5 del marc nacional temporal) no podran acumular-se amb les ajudes concedides en virtut de les seccions 3.2 i 3.3 del Marc Temporal Europeu COVID-19 ni amb les previstes en els punts 5 i 7 del Marc Nacional Temporal consolidat COVID-19 en cas que les ajudes es concedisquen per a idèntic principal de préstec subjacent.  
4.6. Les mesures d'ajuda temporal previstes en aquest marc nacional temporal poden acumular-se amb les ajudes que entren en l'àmbit d'aplicació dels reglaments de minimis, sempre que les regles d'acumulació previstes en aquestes reglaments de minimis siguen respectades.  
4.7. Les mesures d'ajuda temporal previstes en aquest marc nacional temporal també poden acumular-se amb les ajudes atorgades en virtut dels reglaments d'exempció per categories, sempre que les regles d'acumulació previstes en aquestes siguen respectades.  
4.8. Les ajudes atorgades en virtut d'aquest marc nacional temporal poden acumular-se amb ajudes concedides en virtut de l'article 107, apartat 2, lletra b), del Tractat de Funcionament de la Unió Europea, però no poden donar lloc a una compensació excessiva del perjudici patit per la persona o entitat beneficiària.  
5. En cas que, amb posterioritat a la concessió de l'ajuda, es detectara qualsevol incompliment de les condicions d'acumulació o dels imports o intensitats màxims d'ajuda, la persona o entitat beneficiària estarà sotmesa al procediment de reintegrament de subvencions regulat en l'article 172 de la Llei 1/2015, de 6 de febrer, de la Generalitat, a les normes bàsiques contingudes en el títol II de la Llei 38/2003, de 17 de novembre, general de subvencions, i, si és el cas, als procediments específics per a determinades categories d'ajuda que siguen d'aplicació.  
  
  
DISPOSICIONS FINALS  
  
Primera. Habilitació  
S'habilita la persona titular de la presidència de Turisme Comunitat Valenciana per a dictar les instruccions i adoptar les mesures que considere oportunes per a l'aplicació i execució del que es disposa en aquest decret.  
  
Segona. Efectes  
Aquest decret produirà efectes a partir de l'endemà de la seua publicació en el Diari Oficial de la Generalitat Valenciana.  
  
  
Contra aquest decret, que posa fi a la via administrativa, es podrà interposar potestativament un recurs de reposició davant l'òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, d'acord amb el que disposen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, en el Diari Oficial de la Generalitat Valenciana, de conformitat amb el que disposen els articles 10, 44 i 46 de l'esmentada Llei 29/1998, de 13 de juliol, reguladora de la jurisdicció contenciosa.  
  
  
  
Alacant, 3 de novembre de 2023  
  
El president de la Generalitat  
CARLOS MAZÓN GUIXOT  
  
La consellera d'Innovació, Indústria, Comerç i Turisme  
NURIA MONTES DE DIEGO